tomron87/hebrew-wikipedia-sentences-corpus huggingface dataset:
ביום הולדתה ה-23 היא מחליטה לברוח מביתה ומהקשר הבעייתי שבינה לבין אביה החורג, בילי (מת'יו ריס), בעזרתו של אהובה ליאם וורד (ג'יימי דורנן).
אן סקלי – בת' וינטרס, בתו החורגת של בילי וינטרס
מת'יו ריס – בילי וינטרס, אביה החורג של בת', ובעל האחוזה קלונואלה
ג'יימי דורנן – ליאם וורד
שרלין מק'קנה – מרסי בויל, משרתת בקלונואלה
שון מקגינלי – בישוף דונלי, איש הכנסייה המקומי
מרטין מק'קאן – פרנק בלסינג, חבר של ליאם
מייקל סמיילי – מקגונל האילם
פרנסיס מגי – מיקי דולפין, עובד באחוזה
ואלין קיין – קתרין וינטרס, אמא של בת'
ג'יימי דורנן וכותב הסדרה אלן קוביט, שתפו פעולה בעבר בסדרת הטלוויזיה "החטא הקדמון".
צילומי הסדרה נערכו במחוז פרמנה ובבית ספרינגהיל, קרוב למאנימור במחוז לונדונדרי בצפון אירלנד.
חברת Red Arrow Studio הפיצה את הסדרה.
הפרק הראשון שודר בערוץ BBC Two ב-28 בנובמבר 2018.
הסדרה קיבלה ביקורות פושרות מהמבקרים.
באתר Rotten Tomatoes ניתן לסדרה דירוג של 73% בציון ממוצע של 6.0 מתוך 10 המבוסס על 11 סקירות.
ג'ררד או'דונובן מהדיילי טלגרף נתן לסדרה ארבעה כוכבים מתוך חמישה ושיבח אותה.
קרול מידגלי מהטיימס הייתה ביקורתית יותר ותיארה את הסדרה "דרמה כבדה עם דיאלוג דל ומעט מאוד שמחה".
אד קאמינג מעיתון האינדפנדנט נתן לסדרה שלושה כוכבים מתוך חמישה.
אהבה אבודה הוא ספר שנכתב על ידי הסופרת האמריקאית אליסון ריצ'מן, ויצא לאור בשנת 2016. הספר הפך לרב-מכר בינלאומי.
ייחודו של הספר בכך שהוא מבוסס על סיפור אמיתי שהתרחש במהלך השואה.
עלילת הסיפור מתרחשת בתקופת מלחמת העולם השנייה.
לנקה, שנולדה וגדלה בפראג שבצ'כיה, הכירה במהלך לימודיה באקדמיית האומנות בפראג את ורושקה קוהן.
בארוחת שבת אחת אכלה לנקה אצל חברתה ורושקה, שם הכירה את אחיה, יוזף, התאהבה בו, והם הפכו לבני זוג.
עם הפלישה הנאצית לצ'כוסלובקיה, השיג דוד של יוזף כרטיסי טיסה לארצות הברית למשפחתו וכן ללנקה, כדי שיברחו מהמלחמה הקרבה.
לנקה לא הסכימה לטוס בלי משפחתה, ויוזף הבטיח לה שידאג גם למשפחתה.
יוזף שכנע את לנקה להתחתן איתו, אולם בבוקר שלאחר החתונה סיפר יוזף ללנקה שלא הצליח להשיג כרטיסים למשפחתה.
יוזף דיבר עם אביה, והם סיכמו ביניהם שתטוס בלעדיהם.
לבסוף הוסכם שלנקה תישאר עם משפחתה בפראג עד שיוזף ישלח להם כרטיסים, וכך היה.
יוזף טס לבריטניה לפני הפלגתו לארצות הברית, ולנקה נשארת עם משפחתה.
באותו זמן מגלה לנקה שהיא בהיריון.
ורושקה - אחותו של יוזף והוריה מתים בעת ההפלגה, ויוזף מגיע לארצות הברית שבור ממות בני משפחתו.
ללנקה נודע על האירוע והיא בטוחה שיוזף אהובהּ מת.
בשל הצער עוברה מת ברחמה.
לנקה ומשפחתה נשלחים לגטו טרזין שם היא עובדת בציור קונסטרוקציות של הגטו.
לאחר זמן מה אימה נשלחת בטרנספורט למזרח, לאושוויץ, ואליה מצטרפת כל המשפחה.
הוריה נשלחים למשרפות, והיא ומרתה אחותה נשלחות להוציא רכוש מבגדים של היהודים שנשלחו למשרפות.
מרתה מסתבכת עם חייל גרמני בזמן עבודתה והחייל יורה בה למוות.
בסוף המלחמה לנקה מכירה את קארל גוטליב, חייל אמריקאי.
היא מתחתנת איתו, ונולדת להם בת בשם אליזה.
כעבור מספר שנים לאליזה נולדת בת בשם אלינור.
לאחר שיוזף מגיע לארצות הברית הוא מכיר את אמליה ומתחתן איתה.
לזוג נולדים שני ילדים: רבקה וג'ייקוב.
לאחר מספר שנים נולד לרבקה בן בשם ג'ייסון.
כל אותו הזמן שולח יוזף מכתבים ומחפש את לנקה, אך אינו מוצא אותה.
הסיפור מסתיים כשמשפחותיהם של אלינור טאנץ (נכדתה של לנקה) וג'ייסון באום (נכדו של יוזף) מתכנסים לחגוג אירוסין.
לנקה ויוזף נפגשים ומזהים זה את זה.
לנקה יוזפינה מייזל - נערה צ'כית יהודייה, בת למשפחה אמידה בעיר פראג, בתו של סוחר כלי קריסטל וזכוכית צבעונית, עבדה בגטו טרזין בתור ציירת.
יוזף קוהן- בחור צ'כי יהודי שלמד רפואה, היה מיילד במקצועו ואחיה הגדול של ורושקה.
הוא התאהב בלנקה במבט ראשון והתחתן איתה.
מרתה- אחותה הקטנה של לנקה, קטנה ממנה בעשר שנים.
היא נשלחה עם משפחתה לטרזין ולאחר מכן לאושוויץ, שם נורתה למוות.
ורושקה קוהן- למדה באקדמיה לאומנויות יחד עם לנקה חברתה, אחותו הקטנה של יוזף.
היא נספתה במהלך הפלגה לארצות הברית כשמשפחתה ברחה מהמלחמה.
לוצ'יה- עוזרת הבית בביתה של לנקה למשך זמן רב.
במהלך המלחמה שומרת על החפצים בעלי הערך של משפחתה של לנקה.
עלילת הסיפור מתרחשת בצ'כיה של מלחמת העולם השנייה.
ב-5 במרץ 1939, הביע היטלר רצון לספח את אוסטריה ואת צ'כוסלובקיה והתווה את התוכנית להתפשט מזרחה.
נשיא צ'כוסלובקיה התפטר לאחר שראשי ממשלת בריטניה וצרפת הסכימו להעביר שטחים מצ'כוסלובקיה להיטלר כדי למנוע מלחמה.
לבסוף הפכה צ'כוסלובקיה לפרוטקטורט בידי היטלר.
מאז הכיבוש הגרמני השתנה גורל היהודים בצ'כוסלובקיה.
החל גל מאסרים של מאות אלפי יהודים, על פי ההגדרה הגזענית של חוקי נירנברג.
היהודים נרדפו, היו נגדם הסתות, בתי כנסת הועלו באש ונערכו עליהם פשיטות בבתי קפה ברחובות.
הם פוטרו ממשרותיהם, נמנעו מהם קצבות מזון מסוימות, אסרו עליהם להשתמש בטלפונים, הם סולקו מבתי הספר, ונאסר עליהם להשתמש בתחבורה ציבורית.
כמו כן, היהודים נצטוו להירשם ולמסור את חפציהם ואת רכושם לממשלה.
בעקבות אירועים אלו ברחו יהודים רבים משטחי החסות או גורשו.
עד שנת 1941 נותרו בקהילה כ-88,105 יהודים מתוך 118,310. החל משנה זו הצטוו היהודים לענוד טלאי צהוב, וכן החלו המשלוחים הראשונים לגטו טרזין/טרזינשטט, שהיה גטו לראווה, ומקום ריכוז ליהודים שהיו עתידים להישלח למחנה ההשמדה אושוויץ.
גטו זה הוקם כדי לשכנע את העולם שהיהודים תחת השלטון הנאצי זוכים ליחס הוגן למרות התנאים הקשים של ימי המלחמה.
גורל יהודי צ'כיה במלחמת העולם השנייה מתואר לאורך כל הספר.
בתחילה מסופר שאבא של לנקה חוזר יום אחד הביתה ומספר שהרסו לו את בית המלאכה.
בנוסף, מסופר שלעסק המשפחתי של חברה של לנקה, אלזה, נופצו החלונות ונגנב ממנו רכוש.
התיאור של משפחותיהם של לנקה ושל יוזף שעונדות טלאי צהוב, תואם אף הוא את המציאות ההיסטורית הידועה.
כמו כן, בסיפור, לנקה ובני משפחתה נשלחים לעבוד בעבודות שונות בגטו טרזין.
בסיפור מתואר שכאשר נציגי האו"ם מגיעים לגטו, משפרים הגרמנים את התנאים בגטו ומציגים בפניהם תרבות ענפה ואומנות המתקיימות בגטו.
ביקורות רבות נכתבו על הספר "אהבה אבודה".
הביקורות החיוביות משבחות את הספר ומתארות אותו כייחודי ומרתק, כספר השואב לתוכו את הקורא.
הביקורות השליליות משמיצות את כתיבתה של הסופרת ומתארים את הספר כמשעמם.
מבקרים רבים התחברו לספר בשל העובדה שהוא מבוסס על סיפור אמיתי ועלילתו מתרחשת בתקופת השואה.
לעומת זאת, מבקרים אחרים רואים את הספר כקלישאתי, נטול דמיון, ללא ייחודיות ולא משכנע מבחינה רגשית.
אליסון ריצ'מן, נולדה בשנת 1972. את ילדותה היא בילתה בלונג איילנד שבארצות הברית, וביפן.
היא כתבה רומנים כמו "האישה האבודה" ו"גן המכתבים" שתורגמו ל-20 שפות.
רוב ספריה הם על יהודים בתקופת השואה.
הוא מחזה מאת המחזאי טרנס מקנאלי.
המחזה הוצג לראשונה באוף ברודוויי ב-1994 ועבר לברודוויי ב-1995. המחזה זכה בפרס טוני עבור המחזה הטוב ביותר, ובפרס Drama Desk עבור המחזה הטוב ביותר.
בשנת 1997 הופק עיבוד קולנועי למחזה, על פי תסריט שנכתב גם כן על ידי מקנאלי, שכלל את רוב השחקנים של ההפקה התיאטרונית המקורית.
הועלתה לראשונה באוף ברודוויי ב-Manhattan Theatre Club ב-11 באוקטובר 1994, שם הוצגה 72 פעמים.
ההפקה הועברה לברודוויי, ל-Walter Kerr Theatre, ב-14 בפברואר 1995, והוצגה שם עד ל-17 בספטמבר 1995, לאחר 248 הופעות ו-28 הצגות מוקדמות.
בהצגה זו, אותה ביים ג'ו מנטלו, כיכבו נייתן ליין (באז האוזר), ג'ון גלובר (ג'ון וג'יימס ג'קיל), סטיבן בוגארדוס (גרגורי מיטשל), ג'ון בנימין היקי (ארתור פפה), אנתוני הולד (פרי סלארס) (שהחליף את סטיבן ספינלה), ג'סטין קירק (בובי) ורנדי בקר (רמון פורנוס).
המחזה הופק ב-Edinburgh Fringe וזכה בפרסי הבמה עבור השחקן הטוב ביותר (כריס פיקלס) ועבור האנסמבל הטוב ביותר.
הפקה זו רץ בלונדון, ב-Tristan Bates Theatre באוקטובר 1998.
עלילת המחזה מתרחשת בבית נופש שבמחוז דאצ'ס, שעתיים צפונית לניו יורק, שם שמונה ידידים הומואים מבלים יחדיו את חופשות יום הזיכרון, יום העצמאות ויום העבודה שלהם.
הבית שייך לגרגורי, כוריאוגרף מצליח מברודוויי שמתקרב לגיל העמידה, שחושש שהוא מאבד את היצירתיות שלו, ולבן-זוגו בובי, עוזר משפטי עיוור בשנות ה-20 לחייו.
רוב האורחים בבית קשורים לעבודתו של גרגורי בדרך זו או אחרת – ארתור ובן-זוגו הוותיק פרי הם יועצים עסקיים; ג'ון ג'קיל הוא נגן אנגלי חמוץ-פנים; באז האוזר הוא מעצב תלבושות וחובב מחזות זמר.
עוד מתארחים בבית: ג'יימס – אחיו התאום של ג'ון, ורמון – בן-זוגו של ג'יימס.
וינסנט קנבי, בסקירתו עבור הניו יורק טיימס, "...
זה עכשווי לחלוטין, הבדיחות הן היסטריות לפעמים, והן מוגשות עם סגנון, לרוב על ידי נייתן ליין שאין דומה לו ...
יש [להצגה] פאתוס אמיתי עם רק מעט סנטימנטליות, וצורת הגשה ייחודית, והיא מציעה יותר עירום גברי מכפי שנראה אי פעם בתיאטרון לגיטימי בברודוויי".
בשנת 1997 הופק עיבוד קולנועי למחזה, על פי תסריט שנכתב גם כן על ידי מקנאלי, שכלל את רוב השחקנים של ההפקה התיאטרונית המקורית, למעט ג'ייסון אלכסנדר וסטיבן ספינלה שהחליפו את נייתן ליין ואנתוני הולד בהתאמה.
אהבה בין הדקלים הוא ספר לילדים ולנוער.
הספר נכתב על ידי סמי מיכאל לראשונה בעברית.
הסיפור מתרחש בבגדד של 1947 ומסופר מנקודת מבטם של לואיז וסעיד.
הספר "אהבה בין הדקלים" מספר את סיפור האהבה הלא צפוי בין סעיד, תלמיד תיכון יהודי שמרבה להיכנס לצרות, ללואיז, נערה יהודייה ומפונקת בת למשפחה עשירה.
במקביל לסיפור האהבה, עולה האנטישמיות בבגדד ומצבם של היהודים מידרדר.
סעיד וחבורתו מתגייסים למחתרת "ההגנה" ומוצאים את עצמם במצבים שונים ומפתיעים.
לבסוף מחליטה החבורה לצאת למסע עלייה לארץ ישראל.
חבורתו של סעיד נתקלת בתנאים קשים יותר מהמצופה, ולכן הם מחליטים לחזור לבגדאד.
אחרי זמן קצר, סעיד מחליט לצאת לבדו למסע לעבר ארץ ישראל.
במקביל לכך מגיעים לואיז אמה לביתו של "אבו סלים" איש עשיר כקורח וחבר טוב של סבה של לואיז.
סבה של לואיז מחליט להישאר בבגדאד האנטישמית כדי לייצב את עסקיו ולשמור על רכושו.
אמה של לואיז נישאת ל"אבו סלים".
סבה של לואיז רואה כי אין זו אפשרות עוד להישאר בבגדאד ומשתמש בחתונה של הבת שלו כתירוץ לצאת מהעיר.
לבסוף בדרכו לישראל מגיע סעיד לבית קברות סמוך לביתו של "אבו סלים" שם פוגש את משרתת ביתו פהימה.
פהימה מביעה בפניו את אהבתה והוא מקבל אותה בחיוב.
ערב טיסתם של פהימה וסעיד לישראל מגיעה לואיז לבית הקברות בחיפושיה אחר סעיד.
היא נכנסת לביתן בו ישן סעיד ואף פוסעת צעדים אחדים ממנו אך בידיעה שלעולם לא יוכלו להיות ביחד היא עוזבת את הביתן וחוזרת לביתו של "אבו סלים".
בשנת 1933 מצבם של היהודים בעיראק הידרדר והחלה תעמולה אנטישמית ונאצית במדינה.
מצבם של יהודי עיראק המשיך להידרדר, וב-1941 הגיע לשיא.
לאחר שהבריטים השתלטו מחדש על עיראק התחיל הפוגרום ביהודי בגדד בשם הפרהוד, שבמהלכו נרצחו 179 יהודים, 2,118 נפצעו, 242 ילדים היו ליתומים ונבזז רכושם של כ-50,000 יהודים.
בשנת 1945 חוקק חוק שהגביל משמעותית את זכויות היהודים בעיראק.
בעקבות אירועים אלו, הואצה התפתחותה של הציונות בעיראק אשר הייתה מחוץ לחוק והוקמה המחתרת הציונית, אשר פעלה להעלאת יהודי עיראק לארץ ישראל.
סעיד - אח של נאג'י, מאוהב בלואיז
לואיז - אחות של אדואר, מאוהבת סעיד
אפרים - חבר של סעיד
ג'מיל - חבר של סעיד
פהימה - משרתת, מאוהבת בסעיד אך הוא לא אוהב אותה
סבא - סבא של לואיז ואדואר, מיליונר
נאג'י - אח של סעיד, נמצא במחתרת
אמא - אמם של לואיז ואדואר
אדואר - אח של לואיז
אהבה חתונה והכל מהתחלה הוא סרט קומדיה רומנטי בריטי משנת 2020, שכתב וביים דין קרייג.
בסרט מככבים סם קלאפלין, אוליביה מאן, אשלין בי, ואלינור טומלינסון.
הסרט הופץ ב-10 באפריל 2020 על ידי נטפליקס.
בעיות מתעוררות אצל גבר אשר פוגש במפתיע אהבה ישנה בחתונתה של אחותו.
הסרט הוכרז באפריל 2019, עם צוות שחקנים הכולל את אוליביה מאן, סם קלפלין, פרידה פינטו ואלינור טומלינסון.
הצילומים נערכו באיטליה במאי 2019.
במאי 2019 רכשה נטפליקס זכויות הפצה לסרט.
אהבה בלאס וגאס הוא סרט מוזיקלי אמריקאי משנת 1964 בבימויו של ג'ורג' סידני, עם אלביס פרסלי ואן-מרגרט בתפקידים הראשיים.
עלילת הסרט היא על שני נהגי מרוץ מכוניות המתחרים על ליבה של בחורה וגם על זכייה בתחרות גרנד פרי בלאס וגאס.
הסרט משובץ בקטעי ריקוד ושירה של אן-מרגרט ואלביס פרסלי.
השיר המפורסם ביותר הוא "ויוה לאס וגאס" שמנוגן בתחילת הסרט על רקע האורות הנוצצים של לאס וגאס וכן בתחרות כישרונות במלון בו מנצח לאקי.
אלביס פרסלי ואן-מרגרט היו מועמדים לפרס הביצוע הטוב ביותר בסרט מוזיקלי בתחרות Laurel Awards, (1965).
לאקי ג'קסון (אלביס פרסלי) הוא נהג מרוצים שמגיע ללאס וגאס במכונית מזארטי כדי להשתתף בתחרות הגרנד פרי השנתית בעיר.
במוסך הוא פוגש את הרוזן אלמו מנציני (צזארה נבונה), נהג מרוצים איטלקי עשיר שנוהג בפרארי.
למקום מזדמנת בחורה צעירה ונאה (אן-מרגרט) שמוצאת חן בעיניהם אך היא עוזבת במהירות ושניהם מתחילים לחפש אחריה בכל מועדוני ההופעות בלאס וגאס.
כדי להצליח בתחרות, על לאקי להחליף את המנוע במנוע חזק יותר.
המכונאי שלו, שורטי (ניקי בלייר), מאתר לו מנוע כזה באחד המוסכים.
לאחר שלא מצאו את הבחורה הם שוכרים חדר במלון ומגלים שהבחורה עובדת שם כמדריכת שחייה.
אלביס מתחלי לשיר לה אך היא עולה על המקפצה ולבסוף משליכה אותו לבריכה.
כל הכסף שהיה בכיסו נשטף ונעלם כדי להמשיך ולחסוך כסף למנוע הוא עובד בתור מלצר במלון.
הם קובעים להיפגש באולם הספורט של אוניברסיטת נבדה ושם מתחילים לשיר ולרקוד עם שאר הסטודנטים.
עם הזמן מתהדקת הידידות בין שניהם, הם יוצאים לטיולים בסביבה והיא מכירה לו את אביה (ויליאם דמרסט).
ראסטי רוצה שלאקי יפרוש ממרוצי מכוניות לאחר שרכבו התרסק פעם אחת.
הוא מסרב והם רבים והיא בוחרת לכן במנציני.
לאקי מנסה לחבל ביחסיהם אך נכשל.
במלון נערכת תחרות כישרונות בין העובדים.
לאקי זוכה במקום הראשון בשיר "ויוה לאס וגאס" וזוכה במימון לירח דבש, ראסטי זוכה בשולחן ביליארד.
לבסוף מצליח שורטי המכונאי לשכנע את מר מרטין לתת הלוואה לרכישת המנוע.
לאקי, שורטי, ראסי ואביה, עובדים מסביב לשעון כדי להתקין את המנוע החדש.
בתחרות מתהפך רכבו של מנציני ולאקי זוכה במקום הראשון וגם בליבה של ראסטי והם מתחתנים בכנסייה בלאס וגאס.
שם השחקן/ית שם הדמות הערותאלביס פרסלילאקי ג'קסוןנהג מרוציםאן-מרגרטראסטי מרטיןמדריכת שחייהצזארה דנובההרזן מנצינינהג מרוציםויליאם דמרסטמר מרטיןאביה של ראסטיניקי בליירשורטיהמכונאי של לאקיג'ק קרטרמנחה תחרות כישרונות
אהבה, מוות ורובוטים היא סדרת אנתולוגיה מונפשת למבוגרים שהופקה בידי נטפליקס ו ומופצת בידי נטפליקס.
הסדרה נוצרה מתוך פרויקט ראשוני של היוצרים, טים מילר ודייוויד פינצ'ר, ליצור סרט בסגנון מגזין קומיקס המדע הבדיוני והפנטזיה "Heavy Metal".
העונה הראשונה עלתה לאוויר ב-15 במרץ 2019, וכללה 18 פרקים קצרים באורך 5 עד 15 דקות.
ביוני 2019 נטפליקס חידשה את הסדרה לעונה שנייה בת שמונה פרקים, שיצאה ב-14 במאי 2021. הסדרה חודשה גם לעונה שלישית, שעלתה לשידור ב-20 במאי 2022. עונה רביעית עתידה לעלות לשידור ב-15 במאי 2025.
הפרויקט התפתח מפגישה בשנות ה-2000 המאוחרות, שבה דייוויד פינצ'ר וטים מילר החליטו ליצור סרט אנתולוגיה בהשראת המגזין "Heavy Metal" (בדומה לסרט "רוק בחלל" משנת 1981).
ההכרזה על הפרויקט התקיימה בשנת 2008, והסרט אמור להיות מופק בידי חברת סרטי פרמאונט, אבל מילר ופינצ'ר נתקלו בקשיים באיסוף המימון הדרוש לפרויקט.
בפרק ה"לייב אקשן" היחידי בסדרה – שבו שחקנים אינם מדבבים דמויות מונפשות – משחקים טופר גרייס ומרי אליזבת וינסטד.
16 מתוך 18 הפרקים בעונה הראשונה הם עיבודים לסיפורים קצרים.
מילר כתב בעיקר טיוטות לכל פרק, ואפשר לתסריטים להשתנות לפי דרישות האולפנים כדי לסייע להפקה.
נטפליקס שחררה טריילר לסדרה ב-14 בפברואר 2019. סדר הפרקים בנטפליקס מוצג בסדר שונה לכל משתמש, בניגוד לסדר הקבוע שבו מרבית התכנים בשירות מוצגים.
צופים האשימו את נטפליקס בהתאמת סדר הפרקים להשערה של האלגוריתם על הנטייה המינית של הצופים, ונטפליקס הגיבה שישנם ארבעה סדרים שונים לפרקים, שמותאמים למשתמשים באקראי.
העונה הראשונה של הסדרה זכתה ב-77% של ביקורות חיוביות באתר Rotten Tomatoes מתוך 43 ביקורות, עם ציון ממוצע של 7.03 מתוך 10. הציון המשוקלל של הסדרה באתר Metacritic הוא 65 מתוך 100, בהתבסס על 4 ביקורות.
יוני בינרט מאתר ynet שיבח את הסדרה על סגנונה הייחודי ונגישותה לצופים שאינם בהכרח חובבי הז'אנר.
יאיר רוה מכלכליסט, ועידו ישעיהו ואופיר ארצי מוואלה!, כתבו גם הם על הסגנון והפורמט המיוחדים של הסדרה אבל ציינו את רמת האיכות הלא אחידה של פרקיה.
חן חדד מהארץ ביקרה את הגימיקיות של הסדרה ואת הישענותה על טוויסטים וארוטיקה כדי לעורר עניין בצופה.
ב-9 במאי 2022 עלה הטריילר הרשמי של העונה השלישית בערוץ היוטיוב של נטפליקס.
פרסשנהקטגוריהעבורתוצאהמקורפרס אמי לבידור בפריים טיים2025תוכנית האנימציה הטובה ביותר"Spider Rose"הישג אישי יוצא דופן באנימציהדריל גרהםרוברט ואליג'יג'י קבנאגואדגר מרטינסעריכת הסאונד הטובה ביותר בתוכנית אנימציהבראד נורת', קרייג הניגן, דון לונספורד, ג'ף שרבונו ואלישיה סטיבנס
"אהבה אחרת" הוא שיר שהוקלט על ידי הזמרת-יוצרת ישראלית מאיה בוסקילה.
השיר יצא לאור ב-7 במאי 2013, על ידי חברת התקליטים הפי"ל, כסינגל שלא מתוך אלבום.
הסינגל הבא שהוציאה אחריו הוא "מצפן", שיצא לאור באוגוסט 2013, כחלק מאלבום האולפן הרביעי שלה, נושמת; האלבום בו לא נכלל "אהבה אחרת" לבסוף.
השיר הגיע למקום השביעי ברדיו אמצע הדרך.
השיר נכתב על והופק ידי אורן עמנואל ודן פרבר.
יוסי חרסונסקי סקר את השיר בשלילה והצהיר כי: "מאיה בוסקילה, בחורה בוגרת, לוקחת טקסטים מהסוג שלא הייתי מעביר בפתק לנער בתיכון בגיל 14. כמה אפשר עוד למחזר את הקיטש הממוחזר, לייצר עוד אינסטנט.
הטון הכמו טראגי-עצוב מקבל פסקול דאנס לקלאב.
נו, טוב מי ישים לב לקונטרסט, וגם אם זה לא נדבק, יגיע לרחבת השמחות והקלאב".
לשיר לא פורסם וידאו קליפ רשמי, אך ב-7 במאי 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה.
האודיו זכה להצלחה נאה כאשר צבר קרוב ל-50,000 צפיות בסך הכול.
מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה באפקט שהכפיל אותה.
מדינהתאריך יציאהפורמטחברת תקליטיםמקורעולם7 במאי 2013הזרמת מוזיקה • הורדה דיגיטליתהפי"ל
"אהבה אבודה" הוא אלבום האולפן השלישי של הזמרת הישראלית מרגלית צנעני.
האלבום יצא לאור בהוצאת חברת התקליטים האחים ראובני, בשנת 1988. שירי האלבום לא זכו להצלחה כמו בנערי שובה אלי (1986) ושמור אותי (1987), שכן לא נכנסו למצעדי המוזיקה השבועיים של רשת ג'.
"אהבה אחת קטנה" הוא סינגל שהוקלט על ידי הזמרת הישראלית אילנית, כאשר הוא נכתב והולחן על ידי רחל שפירא ונורית הירש.
את השיר הוציאה לאור בשנת 1974 חברת התקליטים הד ארצי, והוא נכלל כרצועה השמינית באלבומה של הזמרת "שירו שיר לשמש".
ב-12 בפברואר 1975 הוצג כמועמד לכניסה למצעד הפזמונים העבריים השבועי.
בשבוע שלאחר מכן נכנס למצעד במקום ה-21. ב-23 באפריל עלה למקום השני – המיקום הגבוה ביותר אליו הגיע.
לבסוף, ב-27 במאי יצא מהדירוג לאחר שנים-עשר שבועות צעידה רצופה.
במצעד השנתי דורג במקום ה-11 – שירה היחידי של אילנית בדירוג.
עם זאת, היא עדיין קיבלה את תואר "זמרת השנה" בפעם החמישית ברציפות.
"אהב את אפלטון, אך אהב את האמת יותר" הוא ביטוי המיוחס לאריסטו ומבקש להורות שאהבה והערצה לאישיות כל שהיא לא תטשטש את הביקורת לדבריו אלא היחס לדברים יהיה על פי האמת בלבד.
היחס לטיעון כל שהוא בהתייחס לאומר ולא לתוכן הדברים הוא כשל לוגי ונקרא אַד הוֹמִינֶם.
ביטוי דומה המוזכר בהקשר לשלילת אד הומינם הוא הביטוי "שמע האמת ממי שאמרה".
הביטוי הלטיני המקורי הוא: "Amicus Plato, sed magis amica veritas" (מילולית: אפלטון חבר שלי, אבל האמת חברה טובה יותר) מקורותיו של מקור ביטוי זה גם הם מתוך דבריהם של חכמי היוונים, ובדרך כלל מיוחס לאריסטו בהתאם לדבריו בספרו האתיקה של המוסר:
גם בכתביו של אפלטון מוזכרת אמירה דומה בשמו של סוקרטס שקדם לאריסטו:
סוקרטס מפנה לדבריו הוא עצמו אליו הוא פונה בשמו ובגוף שלישי.
כוונתו שיש להתייחס פחות אל אישיותו שלו, הדובר, ויותר לתוכן דבריו שהם האמת.
המדינאי והפילוסוף היווני קיקרו בספרו מחלוקות בטוסקולניה מצר על כך שישנם פילוסופים שהחזיקו בעמדותיהם של אפלטון ואריסטו אף על פי שלא היו אמירות ודאיות רק בגלל הערצה לאישיותם ופרסומם:
שמע את האמת ממי שאמרה
ביטוי נוסף המוזכר בהקשר לשלילת אד הומינם הוא הביטוי "שמע האמת ממי שאמרה".
אהבה בהפרעה הוא סרט קומדיה רומנטית אמריקאי משנת 2015, בבימויו של דייוויד או.
ראסל (תחת שם עט) עם תסריט מאת ראסל, קריסטין גור, דייב יזר ומאט סילברסטיין, המבוסס על הרומן של גור, "על ראש הגבעה" משנת 2004. בסרט מככבים ג'סיקה בייל וג'ייק ג'ילנהול, וכולל את קירסטי אלי בתפקיד הקולנוע האחרון שלה.
ההפקה החלה בשנת 2008 תחת הכותרת "Nailed", אך הצילומים הופסקו עקב קשיים כלכליים, מה שהוביל לכך שראסל עזב את הפרויקט בשנת 2010. הסרט הושלם ללא מעורבותו ומאז הוא התנער ממנו, מותיר את המוצר המוגמר לזכותו של "סטיבן גרין".
הסרט הופץ באינטרנט ב-10 בפברואר 2015, לפני הפצה מוגבלת ב-20 במרץ 2015, על ידי Millennium Entertainment.
הסרט זכה לביקורת חריפות על ידי המבקרים.
אליס היא מלצרית בעיירה קטנה אשר חווה תאונה במסעדה, במהלכה נתקע לה מסמר בראש.
ללא ביטוח רפואי, היא אינה יכולה לשלם את ההוצאות ונזרקת לרחוב.
אליס מסרבת להתייאש ולוקחת את המקרה שלה עד לוושינגטון, שם היא פוגשת סנאטור צעיר ונאיבי, שמחליט לעזור לה.
בדרכם תעמוד סנאטורית כוחנית עם אג'נדה משלה.
ג'סיקה בייל – אליס אקל
ג'ייק ג'ילנהול – הווארד בירדוול
קתרין קינר – הסנאטורית פאם הנדריקסון
בוורלי ד'אנג'לו – הלן אקל
קורט פולר – הכומר נורם
אוליביה קרוצ'יצ'יה – מרשה ובר
קירסטי אלי – דודה ריטה
ג'יימס ברולין – יושב ראש באק מק'קוי
דייוויד רמזי – חבר הקונגרס ביל הרשטון
ביל היידר – דוקטור טורנסטול
חברת ההפקה של דאגלס ויק ולוסי פישר, Red Wagon Productions, פיתחה לראשונה את הסרט, בכך ששכרו את קריסטין גור (בתו של אל גור) כדי לעבד את התסריט המבוסס על הרומן שלה משנת 2004, "על ראש הגבעה" (Sammy's Hill).
ראסל אויש לתפקיד במאי הסרט, אז תחת השם "Nailed".
על פי הדיווחים, לראסל, ויק ופישר הובטח תקציב של 26 מיליון דולר על ידי Capitol Films, חברת הפקות בראשות הפנים החדשות בהוליווד דאז דייוויד ברגשטיין.
שלב הצילומים החל באפריל 2008, בקולומביה, קרוליינה הדרומית.
באותו חודש, ג'יימס קאן נשר מהסרט, לאחר "הבדלים אמנותיים" אודות סצנת המוות של דמותו.
ההפקה נסגרה מעת לעת - עד 14 פעמים - בגלל אי תשלום לצוות השחקנים, מה שהוביל להתפטרות של הכוכבים ג'סיקה בייל וג'ייק ג'ילנהול וכן כמה חברי צוות.
ברגשטיין ייחס את מצוקותיו הפיננסיות של הסרט למשבר הכלכלי העולמי של 2008, אך יוצרי הסרט האמינו שהם "נדחקו בכוונה".
במחלוקת על השליטה בסרט, וכדי למנוע אפשרות של Capitol Films להוציא גרסה לא מלוטשת של הסרט, החליטו ויק ופישר להשהות תשלילים לסרט ולדחות את צילומי הרצף המכריע שבו דמותה של בייל נפגעת מאקדח מסמרים עד יום הצילומים האחרון.
כתוצאה מכך שאחד האיגודים חזר בתמיכתו לסרט כאשר נותרו יומיים בלבד לצילומים, הרצף לא צולם והסרט נותר לא מושלם.
בתחילת 2010, רונלד טוטור, מממן הסרט ששלט בזכויות עליו יחד עם ברגשטיין, שילם מיליוני דולרים כדי להוציא כמה סרטים, כולל "Nailed", מפעולת עיקול.
ברגשטיין שכר עורך שירכיב גרסה מהסרט שהוצג לראסל כשהתבקש לחזור לצילומים מחדש.
ראסל וטוטור לא הצליחו להגיע לעסקה וראסל עזב את ההפקה לצמיתות בחודש יולי.
לפי "הוליווד ריפורטר", התלונה העיקרית של ראסל הייתה שוויק ופישר נדחקו לקבל קיצוץ בשכר של 50%.
המפיקים, שגם עזבו את הסרט, כינו את הוויתורים המבוקשים "לא הוגנים, לא מקצועיים ומזיקים לסרט".
ראסל אמר על עזיבתו את הסרט: "זה היה תהליך כואב עבורי.
העיכובים וההפסקות המרובות של ההפקה, שנגרמו על ידי דייוויד ברגשטיין ונמשכו עם מעורבותו הישירה של רון טוטור איתי, ארכו כעת שנתיים, והנסיבות שבהן הסרט יושלם כעת שונות בהרבה, בכמה מישורים מהותיים, מאשר כשיצאנו לתחילת הדרך לפני מספר שנים.
למרבה הצער, אני כבר לא מעורב בפרויקט ולא יכול לקרוא לו 'הסרט שלי'.
אני מאחל לרון טוטור בהצלחה".
הסכמי חוזה חייבו את בייל וטרייסי מורגן לשוב לצילומים מחדש, שלא כללו את ראסל.
Capitol Films פשטה את הרגל ב-2010 והנכס נרכש ב-2014 על ידי חברת ההפצה העצמאית Millennium Entertainment תמורת סכום לא ידוע.
עם הכותרת החדשה, גרסה הורכבה תחת המפיק קיה ג'אם, מנהל לשעבר ב-Capitol Films, שהצהיר: "אנשים מצפים לראות סרט שבור, וזה לא.
ניסינו מאוד לכבד את הכוחות היצירתיים מאחוריו".
עם יציאת הסרט לאקרנים, ראסל ניהל משא ומתן עם גילדת הבמאים של אמריקה כדי להסיר את שמו מהסרט; הוא קיבל קרדיט כבמאי וככותב שותף בתור "סטיבן גרין", אלטרנטיבה לשם הבדוי הרשמי לשעבר, אלן סמית'י, המשמש במאים המעוניינים להתנער מסרט שלקחו בו חלק.
במרץ 2011 הוקרן בלוס אנג'לס קטע לא גמור מהסרט.
הסרט הופץ בווידאו על פי דרישה ב-10 בפברואר 2015. הסרט זכה להפצה קולנועית מוגבלת ב-20 במרץ 2015. הוא הופץ ב-DVD ובבלו-ריי בארצות הברית ב-28 באפריל 2015.
בעקבות הפצת הסרט בווידאו ביתי על ידי Mongrel Media בקנדה, א.א.
דאוד, מבקר קולנוע יחד עם The A.V.
Club, במאמר שכותרתו "לא, אני לא קראתי לסרט המחורבן שלך 'הברקה קומית'", האשים את החברה בכך שהיא הוציאה את הביקורת שלו מהקשרה, גורמת לביקורת סרט שלילית להיראות כחיובית.
בתגובה להאשמה, Mongrel Media פרסמה התנצלות וטענה שהם יסירו את הציטוט מהדפסות נוספות של ה-DVD.
לאחר שבע שנות תלאות ההפקה שלו, "אהבה בהפרעה" קיבל הפצה קולנועית מוגבלת, והרוויחה 135,436 דולר בקופות ברחבי העולם מול תקציב של 26 מיליון דולר.
הסרט קיבל בעיקר ביקורות שליליות.
באתר הביקורות Rotten Tomatoes, 8% מ-36 הביקורות הן חיוביות, עם דירוג ממוצע של 3.7/10. הקונצנזוס של האתר מציין: "שילוב שלומיאלי של סאטירה לא גמורה על מערכת הבריאות ועיוותה לכדי רומן מטופש, 'אהבה בהפרעה' הוא ייעוד ציני של פוטנציאל לא ממומש".
האתר Metacritic, שמשתמש בממוצע משוקלל, העניק לסרט ציון של 20 מתוך 100, המבוסס על 13 מבקרים, מה שמצביע על "ביקורות לא חיוביות באופן כללי".
Club כתב: "כדי להיות הוגן כלפי מי שעיצב מחדש את 'אהבה בהפרעה' מהשאריות הנטושות של 'Nailed', ישנה סיבה מועטה להאמין שהגרסה האידיאלית והאינה נגועה של החומר הייתה הברקה קומית".
ריצ'רד רופר מ"שיקגו סאן-טיימס" כתב: "הסאטירה נרחבת ומאולצת ואינה מצחיקה, אין שום קצב למבנה הסרט ולשורות המחץ החזותיות, והקאסט החביב אבוד באופן חסר תקנה.
ישנם אסונות שצריך להשאיר שכוחים".
"אהבה" הוא שיר של הזמר הישראלי אושר כהן, מתוך המיני-אלבום השני שלו, Part II, אשר יצא לאור ב-6 ביוני 2023, כאלבום המשך למיני-אלבום הראשון שלו, אושר.
זו הרצועה השלישית והסוגרת את האלבום.
במשך מספר שבועות, השיר היה למושמע ביותר בסטרימינג וברשתות החברתיות.
עם צאת המיני-אלבום Part II, הגיע השיר למקום ה-45 במצעד היטליסט של מאקו.
ב-4 ביולי, נכנס השיר לעשירייה הפותחת של המצעד במקום השביעי.
ב-1 באוגוסט, הגיע למקום הראשון במצעד והיה לשיר החמישי בהיסטוריה שהגיע להישג זה.
השיר זכה להצלחה גם בתחנות הרדיו.
ב-23 ביולי, נכנס השיר למצעד העברי השבועי של מדיה פורסט במקום השישי, עם כ-86 השמעות בתחנות הרדיו בישראל.
שבועיים לאחר מכן, הגיע השיר למקום הראשון, עם כ-172 השמעות.
גם במצעד העשירייה של כאן גימל הצליח השיר להגיע למקום הראשון, לאחר כחמישה שבועות שצעד במצעד.
במצעד הרשמי של גלגלצ, נכנס השיר למקום השני במצעד, אחרי "לאהוב אותך כל יום" של דולי ופן ועדן חסון, ועלה למקום הראשון שבועיים לאחר מכן.
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר החמישי המושמע ביותר בחודשים אלו בישראל.
אהבה, מים ושמיים הוא סרט קומדיה רומנטית אוסטרלית משנת 2023 שנכתב ובוים על ידי אדריאן פאוורס.
בכיכובה של דלתא גודרם כטייסת מטוס ימי שטסה באזורים הטרופיים של צפון אוסטרליה שמתאהבת באיש עסקים (ג'ושוע סאס) שנשלח לסגור את העסק שלה.
הסרט הפך זמין לצפייה בנטפליקס החל מ-28 בספטמבר 2023.
דיינה רנדל היא טייסת של חברת תעופה קטנטנה המסייעת לאנשים באזורים מרוחקים בקווינסלנד, אוסטרליה, הן עבור האנשים המתגוררים בו והן עבור התיירים המבקרים.
אביה, ג'ף, מבקר אותה על כך שהיא מעדיפה להושיט יד לתושבים כמו כלב של תושב לוטרינר על פני תיירים משלמים, מכיוון שהחשבונות שלהם הולכים וגוברים.
ויליאם מיטשל נשלח כל הדרך מלונדון על ידי ITCM Financial, חברת השקעות בריטית של אביו דאנקן, לאזור הטרופי של אוסטרליה כדי לסגור את פולרטון איירווייז בבעלות משפחת רנדל.
הוא מצביע בפני אביו על עסק המטוס הימי הקטן, והמשפחתי כאידיאלי לפירוק מכיוון שהוא חסר הכנסה.
ניתן לו שבוע לבקר בחברה, לעבור על הכספים שלהם באופן אישי ולחזור לישיבת הדירקטוריון כדי לסגור אותם, מה שמוכיח לאביו שהוא מוכן לקידום בחברה.
ניקי, מכונאית המטוסים של פולרטון, דוחפת את דיינה למצוא זמן לצאת לדייט אבל היא מתעקשת שהיא עסוקה מדי.
למחרת בבוקר, ג'ף מזהיר אותם שנציג מ-ITCM Financial מגיע לבדיקה.
דיינה מתבקשת לאסוף את ויל מהמעבורת, ובתחילה יש ביניהם מערכת יחסים קשה.
היא ממהרת להגן על התמיכה האווירית שהחברה מגישה, למרות שג'ף מנסה להמעיט בה.
דיינה טסה עם ויל לקהילה מול חופי צפון קווינסלנד כדי להעביר חבילות לאנשים נזקקים, שאותם היא מבקרת כל שבועיים, כי אחרת הם היו מנותקים לחלוטין.
שוב הם משכנעים אותו להתלוות אליה בסיבובים שלה ביום השני.
הפעם המנוע נכבה, אבל למרבה המזל דנה מצליחה לשמור על קור רוח והיא מתקנת את הבעיה.
לאחר מכן, לאחר שהם מגיעים, בפולרטון, האקס של דיינה הית' רואה את הכימיה שלה עם ויל וגם הוא וגם ניקי מעודדים אותה "להשיג" אותו.
אז, הם מבלים יחד בזמן שהם חוצים את האספלט, מתבוננים בכוכבים וחולקים חוויות.
יום שלישי של עזרה לדיינה, ואביו של ויל מאבד את הסבלנות.
ויל מנסה לשכנע את אביו שהם טעו כשרצו לסגור את חברת התעופה הקטנה, אבל ניקי שומעת.
דיינה שומעת את החדשות כאשר מגיע אליהם מידע על סופת ציקלון מתקרבת.
ויל עוזר לדיינה למצוא את ג'ף הפצוע, שניסה לעזור לאחרים לחפש מחסה מפני סופת הציקלון.
הצוות בן שלושת האנשים של פולרטון איירווייס מתחבר עם ויל בחדר האחסון של ההאנגר כדי לחכות לסופה.
הוא מתחייב להילחם עבור החברה שלהם במטה שלו, מכיוון שהוא מחבב את דיינה.
למחרת בבוקר, לאחר שהסערה חלפה, ויל עוזר לדיינה לספק ציוד חירום למקומות מרוחקים רבים.
עובדת קשה כל היום, עד רדת הלילה היא השלימה איתו.
עם זאת, כשהם חוזרים לקראת הלילה, ג'ף מודיע ש-"ITCM Financial" שלחה דואר אלקטרוני, וסגר אותם מיד.
ויליאם חוזר ללונדון ולא הצליח להניא את אביו מההחלטה.
דיינה מגיעה ללא הודעה מוקדמת, חמושה בתוכנית לחדש ולהרחיב את פולרטון איירווייס.
בתגובה לתגובתו השלילית של דאנקן, ויל מתפטר ומציע את עצמו לדיינה כדי לסייע להם בהרחבת החברה.
"ITCM Financial" תומכת במאמציהם, ומתברר כי "Fullerton Airways" התרחבה וכעת יש לה מראה מקצועי יותר, כאשר ויל מצוות לחברה.
דלתא גודרם - דיינה רנדל
סיימון ברוק מקלכלן - הית'
דנטה סוראס - תושב פאקרס ביי
ריצ'רד ווילר - תושב פאקרס ביי
הסרט הופק על ידי Jaggi Entertainment מבריסביין ובוים בידי אדריאן פאוורס, הסרט צולם ב-Whitsundays, קווינסלנד, בתמיכת ממשלת קווינסלנד באמצעות Screen Queensland.
הסרט שוחרר לצפייה ברחבי העולם בשירות הזרמת המדיה, נטפליקס ב-28 בספטמבר 2023.
באתר צובר הביקורות Rotten Tomatoes, לסרט יש דירוג אישור של 20% על סמך 5 ביקורות, עם דירוג ממוצע של 3.8/10.
אהבה אובססיבית או הפרעת אהבה אובססיבית היא מצב בו אדם מסוים חווה רצון אובססיבי לשמירה ולדאגה כלפי אדם אחר.
הסימפטומים של אהבה אובססיבית כוללים חוסר יכולת לסבול זמן ממושך ללא קרבה אל אותו אדם, פנטזיות אובססיביות בנוגע לאותו האדם, ובילוי כמויות מופרזות של זמן בחיפוש, יצירה או התבוננות בתמונות של אותו אדם.
בהתאם לעוצמת המשיכה שלהם, מאהבים אובססיביים עשויים להרגיש שהם אינם מסוגלים לרסן את עצמם מהתנהגויות קיצוניות כגון מעשי אלימות כלפי עצמם או כלפי אחרים.
אהבה אובססיבית נחשבת לעיתים כתוצאה מטראומת ילדות ועשויה להתפתח אף ממבט ראשון .
האהבה האובססיבית עלולה להימשך ללא הגבלת זמן, ולפעמים מצריכה טיפול פסיכותרפיה.
ההפרעה הנפוצה ביותר הקשורה לאהבה אובססיבית היא הפרעת אישיות גבולית.
הפרעות אחרות הקשורות לרוב לאהבה אובססיבית כוללות הפרעה דלוזיונלית, הפרעה טורדנית-כפייתית והפרעות אישיות נוספות של אשכול ב'.
זיגמונד פרויד סבר שאהבה אובססיבית עשויה להיות תוצר של תחושת שנאה לא מודעת שעליה היא מפצה יתר על המידה - ובכך הסביר את התחושה המייסרת של המאהב בצורך להגן על מושא אהבתו.
פסיכואנליטיקאים מאוחרים יותר סברו כי אהבה אובססיבית מונעת מאספקה נרקיסיסטית, כך שהעיסוק האובססיבי במושא האהבה מסייע בהדחקת דאגות ורגשות דיכאוניים.
היונגיאנים רואים באהבה האובססיבית השלכה של "האני הפנימי" על מושא האהבה.
אהבה במלכוד הוא סרט דרמה אמריקאי משנת 1988, בבימויו של סידני לומט ובכיכובם של ריבר פיניקס, כריסטין לאטי וג'אד הירש.
הסרט עוקב אחר סיפורם של זוג הורים הנמצאים במנוסה מרשויות החוק במשך שנים רבות לאחר שביצעו פיגוע פוליטי בשנות ה-70, וכל זאת בעוד הם מגדלים את שני ילדיהם בתנאים של חיים במחתרת.
הסרט בוחן את המתחים שבין מחויבות משפחתית לערכים פוליטיים, ואת המחיר האישי שההורים והילדים משלמים על הבחירות שלהם.
ריבר פיניקס היה מועמד לפרס האוסקר לשחקן המשנה הטוב ביותר על תפקידו כדני פופ בסרט; נעמי פונר הייתה מועמדת לתסריט המקורי הטוב ביותר.
פיניקס היה מועמד להופעה הטובה ביותר על ידי שחקן בתפקיד משנה בסרט קולנוע בגלובוס הזהב ; להטי הייתה מועמדת להופעה הטובה ביותר של שחקנית בסרט דרמה.
הסרט היה מועמד לבמאי הטוב ביותר ולדרמה הקולנועית הטובה ביותר, והוא זכה בפרס גלובוס הזהב לתסריט הטוב ביותר.
פלימפטון הייתה מועמדת לפרס האמן הצעיר לשחקנית הצעירה הטובה ביותר בסרט קולנוע.
בראיון מאחורי הקלעים ב-21 במרץ 1989, בארוחת הצהריים ה-61 של המועמדים לאוסקר, הביע פיניקס את רצונו שלסרט יהיה סרט המשך.
הסרט מתמקד במשפחת פופ - אנני (כריסטין לאטי) וארתור פופ (ג'אד הירש) ובניהם, דני (ריבר פיניקס) והארי, שנמצאים במנוסה מה-FBI לאחר שההורים היו מעורבים בפיגוע פוליטי בשנות ה-70 נגד מתקן כימי אמריקאי.
המשפחה חיה במחתרת, מתחלפת בזהויות ושמות כל כמה חודשים כדי להימנע מהיתפסות.
העלילה מסתבכת כאשר דני, נער מוכשר מוזיקלית, מקבל הצעת לימודים ומתחיל לפתח רגשות כלפי נערה מקומית, מה שמעלה את השאלה האם יוכל לפרוץ את מעגל החיים שבמשפחתו ולבנות לעצמו עתיד נורמלי.
ריבר פיניקס בתפקיד דני פופ - בנם הבכור של ארתור ואנני, שמנסה למצוא את דרכו בתוך חיי המחתרת.
כריסטין לאטי בתפקיד אנני פופ - אם המשפחה, שחייה במחבוא משפיעים על יחסיה עם בניה.
ג'אד הירש בתפקיד ארתור פופ - האב והמנהיג של המשפחה, שמנסה לשמור על כולם בטוחים.
מרתה פלימפטון בתפקיד לורנה פיליפס - נערה מקומית שמפתחת קשר רומנטי עם דני.
הסרט "אהבה במלכוד" זכה לשבחים רבים מהמבקרים, במיוחד על הופעתו המרשימה של ריבר פיניקס, שזכה במועמדות לפרס אוסקר לשחקן המשנה הטוב ביותר.
גם כריסטין לאטי וג'אד הירש זכו לשבחים על משחקם העמוק והמורכב.
הסרט נחשב לאחת היצירות הבולטות בקריירה של סידני לומט, והוא מהווה חקר מרתק של משפחה במצוקה ואדם צעיר המתמודד עם גורל שאינו בשליטתו.
הסרט קיבל ציון של 81% באתר Rotten Tomatoes, וציון של 72 מתוך 100 באתר Metacritic.
אהבה בימים קרים (בפולנית:Zimna wojna; באנגלית: Cold War) הוא סרט דרמה רומנטית משנת 2018 בבימויו של פאבל פאבליקובסקי.
הסרט מתרחש באירופה שלאחר מלחמת העולם השנייה במהלך המלחמה הקרה ועוקב אחר סיפור אהבה מורכב בין ויקטור, מוזיקאי, וזולה, זמרת צעירה, על רקע המתח הפוליטי והחברתי של המלחמה הקרה.
הסרט זכה לשבחים בינלאומיים על הבימוי, הצילום והמשחק, ואף היה מועמד לשלושה פרסי אוסקר, כולל הבמאי הטוב ביותר.
הסרט הוקרן בבכורה בפסטיבל קאן 2018 ב-10 במאי 2018. המבקרים שיבחו את המשחק, התסריט, הבימוי והצילום שלה.
הסרט זכה לשבחים רבים, כולל שלוש מועמדויות בפרסי האוסקר ה-91 ( הסרט הזר הטוב ביותר, הבמאי הטוב ביותר והצילום הטוב ביותר ) וארבע מועמדויות בטקס פרסי האקדמיה הבריטית לקולנוע ה-72, כמו גם שישה פרסים מתוך שבע מועמדויות בפרסי הסרט האירופי ה-31 וזכייה בפרס הסרט הטוב ביותר.
המלחמה הקרה גרף 4.6 מיליון דולר בארצות הברית ובקנדה, ו-20.5 מיליון דולר בשטחים אחרים, בסך כולל של 25 מיליון דולר ברחבי העולם.
בסוף השבוע של פתיחת הסרט בארצות הברית הוא הרוויח 54,353 דולר משלושה בתי קולנוע, ממוצע של 18,118 דולר לאולם.
בסוף השבוע השישי לאקרנים, לאחר שלוש המועמדויות שלו לאוסקר, הסרט הרוויח 571,650 דולר מ-111 בתי קולנוע.
עלילת הסרט עוקבת אחרי מערכת היחסים הסוערת של ויקטור וזולה, המתמודדים עם קשיים אישיים ופוליטיים במזרח אירופה של שנות ה-50 וה-60. הקשר ביניהם נמשך על פני עשורים ומדינות, ומציג את המורכבות של אהבה בזמן של תהפוכות חברתיות ופוליטיות.
הסרט קיבל ביקורות מהללות ממבקרים ברחבי העולם.
Rotten Tomatoes העניק לסרט ציון של 92%, ו-Metacritic נתן לו ציון של 90 מתוך 100. המבקרים שיבחו את הסרט על הבימוי המוקפד, השימוש בשחור-לבן כדי להמחיש את התקופה, והמשחק המרשים של השחקנים הראשיים.
אהבה בחודש נובמבר הוא סרט דרמה רומנטית אמריקאי משנת 2001 בבימויו של פאט או'קונור על פי תסריט מאת קורט וולקר וג'יין סקגר.
את הסרט מובילים קיאנו ריבס ושרליז ת'רון.
הסרט עוקב אחרי מערכת יחסים מיוחדת בין איש עסקים רדוף פרפקציוניזם ואישה מסתורית ומלאת שמחת חיים.
התקציב להפקתו עמד על כ-40 מיליון דולר והכנסותיו ברחבי העולם הסתכמו בכ-65 מיליון דולר.
נלסון מוס, פרסומאי מצליח ומכור לעבודה, פוגש את שרה דיוור לאחר סדרה של אירועים מפתיעים.
שרה מציעה לנלסון לנסות לחיות חודש בנובמבר בחברתה, תוך שהיא עוזבת את מחויבויותיו ומתחבר לחיים שהיא מציעה לו – כאלה שמתמקדים יותר ברגע ופחות בתכנונים.
עם הזמן, נלסון מגלה את היכולת לאהוב מחדש ולהעריך את הדברים הפשוטים בחיים.
אך האידיליה נתקלת בקשיים, כאשר מתגלה סוד מטריד שהשפעתו על שרה היא דרמטית והבלתי נמנעת שבין חייהם מאיימת לפגום באהבתם.
קיאנו ריבס בתפקיד נלסון מוס - פרסומאי ממוקד בעבודה
שרליז ת'רון בתפקיד שרה דיוור - אישה מסתורית ושמחה
ג'ייסון אייזקס בתפקיד צ'אז ווטלי/צ'רי - חבר קרוב של שרה
גרג גרמן בתפקיד וינס הולנד - עמית של נלסון
לורן גרהאם בתפקיד אנג'ליקה - חברתו לשעבר של נלסון
ליאם אייקן בתפקיד אבנר - ילד סקרן
פרנק לנגלה בתפקיד אדגר פרייס - דמות מסתורית
ריי בייקר בתפקיד באדי ליץ' - איש עסקים מוכר
מייקל רוזנבאום בתפקיד ברנדון/ברנדי - חבר נוסף
באתר Rotten Tomatoes הסרט זכה לציון 15% בהתבסס על 96 ביקורות.
הקונצנזוס באתר: "הסרט נחשב לשטחי מידי ולא מצליח להחזיק את העניין המפתיע של הקהל.".
יתר על כן, באתר Metacritic הסרט קיבל ציון 27 מתוך 100, בהתבסס על 28 ביקורות.
בנוסף, הסרט זכה לביקורות שליליות מהמבקרים, כשהם ציינו את חוסר הכימיה ומוגבלות הסיפור.
אהבה בהחלפה הוא סרט קומדיה רומנטית אמריקאי משנת 2010 בבימויו של ג'וש גורדון וויל ספקס, על פי תסריט מאת אלן לוב.
בסרט מככבים ג'ניפר אניסטון וג'ייסון בייטמן בתפקידים הראשיים.
העלילה עוסקת בקאסי, אישה רווקה שמחליטה לבצע הפריה מלאכותית בעזרת תורם זרע, מבלי לדעת שחברה הטוב, וואלי, מחליף בטעות את התרומה המקורית בזרעו שלו.
הסרט הכניס כ-49.8 מיליון דולר מול תקציב של 19 מיליון דולר.
העלילה מתמקדת בקאסי לארסון, אישה עצמאית שמחליטה לבצע הפריה מלאכותית לאחר שלא מצאה את בן הזוג המתאים.
היא נעזרת ברולנד נילסון כתורם הזרע, אך במהלך מסיבה אשר מתארגנת לציון האירוע, חבריה וואלי מארס מחליף בטעות את התרומה בזרע שלו.
שבע שנים לאחר מכן, קאסי חוזרת לניו יורק עם בנה סבסטיאן, ו-וואלי מתחיל לפתח קשר עם הילד המציג תכונות דומות לשלו.
לאט לאט מתחילה להתעורר השאלה לגבי זהות האב, וכיצד השינוי הקטן משפיע על חייהם של כל המעורבים.
ג'ניפר אניסטון בתפקיד קאסי לארסון - אישה רווקה שמבצעת הפריה מלאכותית
ג'ייסון בייטמן בתפקיד וואלי מארס - חבר קרוב שמבצע את ההחלפה
תומאס רובינסון בתפקיד סבסטיאן לארסון - בנה של קאסי
ברייס רובינסון בתפקיד סבסטיאן המבוגר - סבסטיאן בגיל מאוחר יותר
פטריק וילסון בתפקיד רולנד נילסון - תורם הזרע המקורי
ג'ולייט לואיס בתפקיד דבי אפסטין - חברתה של קאסי
ג'ף גולדבלום בתפקיד לנארד - חבר לעבודה של וואלי
קרולין דהורנס בתפקיד פולין - מורה בבית הספר של סבסטיאן
סקוט אלרוד בתפקיד טדי דקלן - דייט של קאסי
דיאן סויר בתפקיד עצמה - הופעת קמע
הסרט קיבל ביקורות מעורבות; משחקם של אניסטון ובייטמן זכה לשבחים, אך העלילה נחשבה פשטנית ברובה.
באתר Rotten Tomatoes הסרט זכה לציון 51% בהתבסס על 141 ביקורות.
הקונצנזוס באתר: "אהבה בהחלפה מספקת קומדיה רומנטית קלילה, אך פחות מתבלטת ונשכחת במהרה.".
כמו כן, באתר Metacritic הסרט קיבל ציון 52 מתוך 100, בהתבסס על 30 ביקורות.
"אהבה אחרת" הוא אלבום האולפן השני של הזמר-יוצר הישראלי ילד (עומר יפת), שיצא לאור ב-21 במאי 2025.
עומר יפת, הידוע בשם הבמה "ילד", התפרסם לראשונה בשנת 2022 בעקבות השתתפותו העונה התשיעית של תוכנית הכישרונות "הכוכב הבא".
באודישן שלו ביצע את השיר "האור בחיי" מהטלנובלה "השיר שלנו", כששופטי הפאנל היו רן דנקר ונינט טייב, כוכבי הטלנובלה.
יפת התקבל באהדה על ידי השופטים, והודח ברבע הגמר בדו-קרב מול נופיה ידידיה.
במהלך העונה שר גם שיר מקורי שלו בשם "אין דרך חזרה", שיצא בהמשך כסינגל.
לאחר התוכנית, הייתה ציפייה רבה לשחרור שירים נוספים מצידו.
הוא פרסם ביצועים חיים וסינגל אחד.
בין השנים 2022–2023 הרגיש לחץ וניסה למצוא את עצמו ושיתף בכך ברשתות החברתיות.
באפריל 2024 מחק את הנוכחות האינטרנטית שלו תחת השם "עומר יפת", ואימץ את שם הבמה "ילד.".
לאחר מכן הוציא את הלהיט "למה את?", שהפך לסאונד ויראלי בטיקטוק עוד לפני שיצא רשמית.
השיר נכנס לאלבום הבכורה "ילד", שיצא כמה חודשים לאחר מכן.
ב-21 במאי 2025, הכריז יפת על יציאת המיני-אלבום "אהבה אחרת" באמצעות פוסט באינסטגרם, שבו גם חשף לראשונה את בן זוגו, נעם גולדשטיין, שצילם את תמונת העטיפה של האלבום.
לרגל השקת האלבום, מתוכננת הופעה מיוחדת במועדון הבארבי בתל אביב ב-2 ביולי 2025.
מדובר באלבום ביסקסואלי, בדומה לאלבומים של ליהי טולדנו, "מי אני חושבת שאני", ונופר סלמאן, "טיפה בלב ים".
רצועת הפתיחה של האלבום, "!!!!", מזכירה את סגנון הסדרה "אופוריה", במיוחד הפסקול שלה.
שיר הנושא "אהבה אחר/ת" עוסק בכאב, חרדות, התמכרות ובדידות ושמו של השיר "אהבה אחר/ת" מרמז ככל הנראה גם על זהות מגדרית נזילה.
יש תנועה בתוך השיר בין פנייה בלשון נקבה ללשון זכר, מה שמחזק את קריאת הזהות המורכבת - השיר המדובר נפתח כפנייה לאהובה אך משתמע שהוא עשוי לפנות גם לאהוב, או אפילו לעצמו.
בשיר "אדרנלין", הוא מתייחס לתחושות שאחרי השתתפותו ב"כוכב הבא".
בשירי "לא רלוונטי" הוא עוסק בחיים אחרי ההצלחה, בתחושת הרלוונטיות ובציפיות מבחוץ.
בשיר "תפוז", ילד מארח את אריק ברמן.
השיר מתחיל ככועס על מישהי שעזבה או בגדה, אך מתפתח גם לתשוקה כלפי הבחור שהיא עזבה בשבילו וכולל שפה גסה ובוטה לצד ביטויי אהבה, ומעביר דינמיקה של משולש אהבה טעון.
בשיר "איש הפח" בולטים הגיטרות החשמליות, דיסטורשן והתייחסויות לרוק הישראלי של שנות ה־90. המהלך ההרמוני שלו מזכיר שירים כמו "את לא כמו כולם" של משינה, "מועקה" של אבטיפוס ו"חמימות חולפת" של דנה ברגר.
אהבה בין החורבות היא יצירת צבעי מים וגואש משנת 1873 מאת הצייר הבריטי אדוארד ברן-ג'ונס.
היצירה מתארת זוג אוהבים בין חורבות עטורות שיחי ורדים, ונחשבת לאחת מיצירותיו האישיות והמשפיעות של האמן.
הציור מבוסס על פואמה מאת רוברט בראונינג, והופק גם בגרסת שמן מאוחרת בשנת 1894 בעקבות נזק חמור שנגרם ליצירה המקורית.
במרכז היצירה נראים שני אוהבים יישובים בין חורבות מתפוררות של מבנה, המכוסות בשיחי ורדים.
הגבר מחבק את האישה, הלבושה בגוון כחול כהה, ומנחם אותה.
האווירה הכללית בציור מלנכולית וכמעט קודרת, והזוג נראה כמי שמבקש להתכנס באהבתו ולהתנתק מן העולם שסביבו.
שיחי הוורדים הקשתיים יוצרים איזון צורני מול זוויות האדריכלות הכבדות, והצבע הוורוד של הפרחים מדגיש את הניגוד לגוני האפור של המבנה ולכחול העז של הבגדים.
באחת הגרסאות מופיע כלי נגינה מסוג סאלטריום, המרמז כי הדמות הגברית ניגנה בו קודם לכן.
הציור נושא את שמו מהפואמה "אהבה בין החורבות" מאת רוברט בראונינג, שפורסמה בשנת 1855 בספרו "גברים ונשים".
אף שהדימויים ביצירה אינם תואמים ישירות את הטקסט, ברן-ג'ונס הכיר את הפואמה היטב.
הספר זכה להערכה רבה בחוגו של האמן בשנות ה־50 של המאה ה־19, במיוחד בעקבות הערצתו של דנטה גבריאל רוזטי לבראונינג.
ההיכרות של ברן-ג'ונס עם הפואמה התחדדה בפגישה הראשונה שלו עם רוזטי בינואר 1856, כאשר ראה אותו מגיב בחריפות כלפי מי שהתבטא עליה בזלזול.
בנוסף, גרסה מיניאטורית של היצירה שולבה בשנת 1872 בכתב־יד מאויר של רובאעיאת של עומר ח'יאם בתרגומו של אדוארד פיצג'רלד, שבוצע על ידי ויליאם מוריס.
ברן-ג'ונס ראה ביצירה ביטוי אישי יוצא דופן.
כאשר סבר כי הציור ניזוק ללא תקנה, זעק: "זה היה שלי – כל-כולי".
הנזק נגרם בשנת 1893, כאשר היצירה נשלחה לפריז לתצוגה ב־Société Nationale des Beaux-Arts, והועברה לגלריית גופיל לצורך הפקת רפרודוקציה בטכניקת פוטוגרביר.
הציור הוצף באלבומין (חלבון הביצה) בניסיון להעניק לו שכבת ברק זמנית, אך איש לא הבחין באזהרה בגב היצירה שלפיה כל לחות תפגע בה, מאחר שהיא מצוירת בצבעי מים.
כתוצאה מכך נגרם נזק חמור למשטח הציור.
בעקבות כך החל ברן-ג'ונס בעבודה על גרסת שמן חדשה, שהוצגה בגלריה ניו בשנת 1894.
מבקרים בני התקופה שיבחו את היצירה: ג'ורג' דו מורייה כינה אותה "כמעט הדבר הטוב ביותר שעשה", ג'ורג' אליוט כתבה שהציור "הפך את החיים לגדולים ויפים יותר", וג'וליה קרטוורייט הגדירה אותה כ"אחת מיצירותיו המושלמות והיפות ביותר".
פרדריק ג'ורג' סטיבנס השווה את סגנונו של ברן-ג'ונס לג'ורג'ונה הוונציאני, והצביע על הדמיון בין האופן שבו היצירה משפיעה על המתבונן לבין ההשפעה של מוזיקה, וציין כי היצירה מעוררת זיכרונות בהתאם למצב הרוח של הצופה.
לדבריו, זוהי המחשה ישירה לעיקרון שניסח וולטר פייטר, שלפיו "כל אמנות שואפת למצב של מוזיקה".
הציור אהבה בין החורבות מתכתב מבחינה חזותית ועקרונית עם סדרת שושנת הברייר (The Briar Rose), שעליה עבד ברן-ג'ונס לאורך שלושה עשורים.
המוטיב של שיחי הוורדים, המטפסים על מבנים ישנים, נושא משמעות של חלוף הזמן, שיתוק והסתגרות.
אותו דימוי מופיע גם ביצירה אהבה בין החורבות, שנוצרה במקביל לתחילת עבודתו של האמן על הסדרה.
שיחי הוורדים בציור משמשים הן להעצמת תחושת ההרס והניכור, והן לאיזון צורני עם קווי הארכיטקטורה הרנסאנסית.
המודלים לציור זוהו כאיטלקים שהיו פעילים בסטודיו של האמן בלונדון, ובהם אלסנדרו די מרקו ואנטוניה קאיבה.
הדמות הנשית בציור מזוהה באופן מובהק עם מאריה זאמבאקו – פסלת ממוצא יווני שהייתה אהובתו של ברן-ג'ונס.
השניים ניהלו רומן סוער שהחל בשנת 1866 והגיע לשיא דרמטי בשנת 1869, כאשר זאמבאקו ניסתה לשים קץ לחייה בתעלת ריג'נטס בלונדון.
אף שהיחסים בין השניים לא הגיעו למימוש מלא בשל מגבלות החברה הוויקטוריאנית, הם נמשכו בשוליים לאורך שנים רבות והותירו רושם רגשי עמוק על האמן.
קשר זה בא לידי ביטוי חזותי במספר יצירות שיצר בשנות ה־70 של המאה ה־19, ובפרט בציור אהבה בין החורבות, שבו ניכר הדמיון הפיזי למראה של זאמבאקו.
אהבה בהפתעה הוא סרט מלודרמה רומנטית משנת 2009. הסרט נכתב ובוים על ידי בראנדון קאמפ.
אהרון אקהרט וג'ניפר אניסטון מככבים בתפקידים הראשיים.
העלילה היא על רומן בין פסיכולוג אלמן לבעלת חנות פרחים בסיאטל, שם גם צולם הסרט בנוסף לוונקובר.
ברק ריאן (אהרון אקהרט) הוא תרפיסט PhD אלמן לאחר שאשתו נהרגה בתאונת דרכים.
הוא כתב ספר המציע דרך להתמודד עם מות אדם קרוב ואהוב.
הספר מצליח והוא הופך לידוען.
אמרגנו ליי מרשל (דן פוגלר) מארגן לו סדנאות ברחבי ארצות הברית ועומד להחתים אותו על חוזה גדול עם חברת הפצה גדולה שתפיץ אותו ואת תורתו תוך כדי פרסומת למוצרים שונים.
ברק מגיע להעביר סמינר לקבוצה מאוהדיו ולהרצות בפניהם איך אפשר להתגבר על כאב האובדן.
וולטר (ג'ון קרול לינץ') מראה חוסר אמון בדבריו של ברק ואינו מסוגל להתגבר על הכאב במות ילדו בן ה-12 בתאונה בבית אותו בנה כקבלן.
הסדנה נערכת המלון בסיאטל שם הוא פוגש את אלואיז (ג'ניפר אניסטון) בעלת חנות פרחים מצליחה שמקשטת בפרחיה את בית המלון.
היא מוצאת חן בעיניו והוא מתחיל לחזר אחריה.
בתחילה היא מהססת אך מקבלת עידוד מאימה (פרנסס קונרוי) ומהעובדת שלה מרטי (ג'ודי גריר).
הקשר ביניהם מתהדק עד שהיא מוצאת שקר בדבריו לגבי השתתפותו בהלוויית אשתו בסיאטל.
ברק נשבר ומודה בפניה כי הוא בעצם היה הנהג והוא אחראי למות אשתו.
ברק נמצא במשבר נפשי ומגלה גם לקבוצתו את האמת על מות אשתו.
בקהל נמצא גם אביה של אשתו (מרטין שין) והוא מחבק אותו ואומר לו כי הוא היה כבן אובד שחזר אליו ולאשתו.
ברק רוצה לעזוב ומגיע להיפרד מאלואיז שמעוניינת להמשיך בקשר.
שם השחקן שם הדמות הערותארון אקהרטברק ריאןג'ניפר אניסטוןאלואיזפרנסס קונרויאמא של אלואיזמרטין שיןהחותן של בורקג'ודי גרירמרטידן פוגלרליין מרשלאמרגןג'ון קרול לינץ'וולטרמטופל
אהבה זה כואב היא סדרה דרמה רומנטית ישראלית בתשעה פרקים, זוכת פרס האקדמיה לטלוויזיה, ששודרה בערוץ ישראל 10 בשנת 2004. בשנת 2008 נרכשו הזכויות לתבנית הסדרה על ידי רשת ABC האמריקאית, אך לא הגיעה לשלב ההפקה.
הסדרה הוקרנה בשידור חוזר בערוץ "YES ישראלי".
הסדרה עוקבת אחר דנה (דנה מודן), מנחת טלוויזיה מצליחה של תוכנית בידור ובישול בשם "תעשי ממנו קציצות", שבן זוגה, אדי (אוהד קנולר), נוטש אותה במפתיע.
חברתה מיקה (דורית בר-אור), מייעצת לדנה המדוכדכת לנסות להתאושש מן הפרידה בקיום יחסי מין עם האדם הראשון שתפגוש.
דנה מיישמת את העצה ושוכבת עם המוסכניק המטפל במכוניתה, אורן (אסי כהן).
אירוע זה מוביל לרומן בין השניים, מבעדו נחשפים המתחים והכאבים המלווים קשר רומנטי בין שני אנשים שרקעם שונה מאוד.
בין השאר מעוררת האהבה בין דנה לאורן תגובות מהם ומהסובבים אותם לשוני במוצא העדתי, להבדל בגישה לאהבה בין גברים לנשים, ולרומן בין אישה מבוגרת יותר, ובעלת מעמד, לגבר צעיר יותר, שמעמדו המקצועי אינו ברור.
הסדרה בוימה על ידי רם נהרי, נכתבה על ידי דנה מודן ונערכה על ידי שבי גביזון.
"אהבה זה כואב" הוקרנה כאשר מעמדו של ערוץ 10 במדרוג היה בשפל.
הסדרה לוותה בשפע קדימונים, קצרה הצלחה רבה במדרוג, והייתה לסדרה המשמעותית הראשונה של ערוץ 10 שערערה את שליטתו המוחלטת של ערוץ 2 במדרוג.
כמו כן, פרק הבכורה של הסדרה שודר בערוץ 10 ללא פרסומות, באופן חריג.
הסדרה הייתה ניסיון ראשון בתחום הדרמה, בהיקף זה, למודן, והציגה את כהן, שהיה ידוע עד אז בעיקר כחבר בצמד הקומי "אסי וגורי", כשחקן מוכשר ורב-פנים.
הסדרה זכתה בפרס "הדרמה הטובה ביותר" לשנת 2004 בטקס הטלוויזיה של קרן מקור, בפסטיבל הקולנוע הבינלאומי של חיפה ובטקס האקדמיה לטלוויזיה ישראלית, בו זכה כהן בקטגוריית השחקן הטוב ביותר בסדרת דרמה ישראלית.
על אף התגובות החיוביות לסדרה בקרב הצופים, הביקורות והפרסים בהם זכתה, הודיעה היוצרת דנה מודן כי לא תופק לה עונה נוספת.
לאחר סיום הסדרה שודרה תוכנית של "מאחרי הקלעים" על הפקת הסדרה.
התוכנית זכתה לכ-13% מדרוג (רייטינג) בממוצע.
דנה (דנה מודן): מנחת תוכנית טלוויזיה מצליחה, בת 32, המתגוררת במרכז תל אביב.
אורן (אסי כהן): מוסכניק בן 26 המתגורר בדרום תל אביב (במקור מאשדוד), שמעולם לא חווה מערכת יחסים זוגית.
מיקה (דורית בר-אור): חברתה התל אביבית בת ה-30 של דנה.
עמי (עמי סמולרצ'יק): עובד במוסך בן 25, וידידו הטוב של אורן.
אדי (אוהד קנולר): תל אביבי בן 33 הנוטש את דנה, אך בהמשך שב ומנסה לחדש את הקשר עמה.
רמי (גל זייד): גבר נשוי ומבוגר, הבוגד באשתו בקביעות, בין השאר עם מיקה.
סמדר (דורית לב-ארי): אשתו של רמי וידידתן של דנה ומיקה, שאינה מודעת לבגידותיו של בעלה.
אהבה זה כל הסיפור הוא סרט בריטי מסוגת הקומדיה הרומנטית משנת 2003 שנכתב ובוים על ידי ריצ'רד קרטיס.
התסריט מתעמק בהבטים השונים של האהבה דרך הסיפורים של קבוצה רחבה של אינדיבידואלים, שרבים מהם נקשרים ככל שהסיפור מתפתח.
עלילת הסרט מתחילה חמישה שבועות לפני חג המולד ובסופו אפילוג שמתקיים חודש לאחר מכן.
"אהבה זה כל הסיפור" הוא אחד מסרטי חג המולד הפופולריים ביותר בבריטניה.
הסרט נפתח בקריינות של דייוויד, המספר כי תמיד כשהוא שוקע בעצבות עקב מצבו העגום של העולם, הוא חושב על קבלת פני הנוחתים בטרמינל של נמל התעופה לונדון הית'רו ועל האהבה הטהורה והפשוטה שחברים ומשפחה חשים כאשר הם מקבלים את פני אהוביהם.
בהמשך מציג הסרט את סיפורי האהבה של מספר דמויות וסצנת הסיום מתרחשת בנמל התעופה לצלילי השיר "רק אלוהים יודע" של הביץ' בויז.
הסצנה מסתיימת במונטג' של אנשים אנונימיים בנמל התעופה המקבלים את פני אהוביהם.
תמונותיהם הולכות וקטנות וממלאות את המסך עד שמתקבל לב גדול.
עם עזרתו של האמרגן שלו ג'ו (גרגור פישר), אגדת הרוקנרול בילי מאק המזדקן (ביל ניי) מקליט וריאציית חג מולד לשיר הקלאסי "אהבה תמיד מסביב" (Love Is All Around) למרות ההודאה הכנה שלו שזה "תקליט רקוב", הזמר מקדם את השיר בתקווה שהוא יהפוך לשיר במקום הראשון במצעדי חג המולד.
בזמן מסע הפרסום שלו, בילי מבטיח להופיע עירום אם השיר שלו יגיע למקום הראשון, והוא מקיים את ההבטחה כאשר זה קורה.
לאחר שהוא חוגג את ניצחונו אצל אלטון ג'ון, בילי באופן מפתיע מגיע לדירתו של ג'ו ומסביר שחג המולד הוא זמן להיות עם האנשים שאתה אוהב, ושהוא כרגע שם לב שג'ו הוא האדם שהוא אוהב.
הוא מזכיר לג'ו שהיו להם חיים נפלאים בזמן הטיולים סביב העולם יחד במשך השנים והוא מציע ששניהם יחגגו יחד את חג המולד, ישתכרו ויצפו בפורנו.
הסיפור של בילי וג'ו הוא היחיד שמציג אהבה אפלטונית ושתי הדמויות האלה לא קשורות לשאר הדמויות בסרט אף שמראים כמה משאר הדמויות צופות בטלוויזיה בזמן שבילי מאק מופיע.
בסוף הסרט בילי מאק מגיע לשדה התעופה עם אישה גבוהה ויפהפייה.
הוא מתייחס אליה כאחת משתי (ויכול להיות שיותר) החברות שלו.
ג'ו פוגש אותו בשדה התעופה.
ג'ולייט (קירה נייטלי) ופיטר (צ'ואיטל אג'יופור) מתחתנים בטקס יפהפה שמצולם על ידי מארק (אנדרו לינקולן), החבר הטוב ביותר של פיטר והשושבין שלו.
כשהצילומים המקצועיים של החתונה מתבררים כנוראיים, ג'ולייט מופיעה בדירה של מארק בתקווה לקבל את צילומיו, למרות העובדה שתמיד הוא היה קר ולא חברותי כלפיה.
מתברר שהווידאו מכיל רק קלואז-אפים שלה, והיא מבינה שהוא מאוהב בה.
מארק נבהל ומסביר לה שהקור שלו כלפיה הוא שימור עצמי.
בערב חג המולד מארק מופיע בדלת ביתם של ג'ולייט ופיטר, מעמיד פנים שהוא זמר ועם תקליט ושלטים הוא מסביר לה שבשבילו היא מושלמת.
כאשר הוא עוזב ג'ולייט רצה אחריו לתת לו נשיקה וחיבוק מבין לפני שהיא חוזרת לפיטר.
מארק אומר לעצמו "די, די עכשיו", אולי כדי להסביר לעצמו שהוא צריך להמשיך בחייו עכשיו.
הסופר ג'יימי (קולין פירת') מופיע בהתחלה בהכנות להשתתף בחתונתם של פיטר וג'ולייט.
חברתו (סיינה גילורי) מפספסת את הטקס לכאורה בעקבות מחלה, אך כאשר ג'יימי חוזר לביתו באופן לא צפוי לפני קבלת הפנים, הוא מגלה אותה מעורבת ביחסים מיניים עם אחיו (דן פרדנבורג).
שבור לב, ג'יימי פורש לבדידות הקוטג' שלו בצרפת על מנת לשקוע בכתיבתו.
שם הוא פוגש את עובדת משק הבית הפורטוגזית אורליה (לוסיה מוניז), אשר לא מדברת אנגלית.
למרות מחסום השפה הם מצליחים לתקשר אחד עם השנייה.
ג'יימי חוזר לאנגליה, שם הוא משתתף בקורס ללימוד פורטוגזית.
בערב חג המולד הוא מחליט לנטוש את משפחתו על מנת לטוס למרסיי.
במסעדה הפורטוגזית בה עובדת אורליה בתור מלצרית, הוא מציע לה נישואין בפורטוגזית והיא מסכימה באנגלית שגם היא למדה לאחרונה.
הסרט מסתיים עם ג'יימי ואורליה, כעת מאורסים, שבים ממרסיי לאנגליה.
הארי (אלן ריקמן) הוא מנהל של סוכנות עיצוב.
למיה (אייקה מאקטאסץ'), מזכירתו החדשה, יש כוונות מיניות כלפיו.
לחג המולד הוא קונה לה שרשרת יקרה ממוכר התכשיטים רופוס (רואן אטקינסון).
בינתיים אשתו של הארי, קארן (אמה תומפסון), עסוקה בלהתמודד עם ילדיהם, דייזי וברנרד אשר מופיעים במחזה בית ספר ועם אחיה דייוויד וחברה דניאל שזה עתה איבד את אשתו בגלל מחלת הסרטן.
קארן מגלה את השרשרת בכיס המעיל של הארי ומניחה שזאת מתנה בשבילה, אך הארי נותן לה דיסק של ג'וני מיטשל לחג המולד.
היא מיד מסיקה שהארי מנהל רומן, ובוכה בחדרה לפני שהיא מגיעה למחזה של ילדיה עם בעלה.
לאחר המחזה מתעמתת קארן עם הארי והוא מודה שהוא התנהג בטיפשות.
אשר למיה, מראים אותה מחייכת כאשר היא מודדת את השרשרת מול המראה.
הארי חוזר הביתה מטיול בחו"ל וקארן והילדים נמצאים בשדה התעופה על מנת לקבל את פניו.
הארי שמח לפגוש בילדיו שוב, הברכות שלו עם קארן יותר מאופקות אך מעידות שעל אף התקרית הם מוכנים לתת לנישואין שלהם עוד הזדמנות.
אחיה של קארן, דייוויד (יו גרנט), הוא צעיר, נאה ורווק שנבחר לאחרונה לראש ממשלת בריטניה.
נטלי (מרטין מק'קאצ'ן) היא חברה חדשה בצוות משק הבית ברחוב דאונינג 10 ובאופן קבוע מביאה לו תה וביסקוויטים.